
Për kompensimin e vlerës së taksës së biznesit të vogël të përdorur për rimbursimin E pajisjeve fiskale e të taksimetrave, për 9 bashki dhe 12 komuna

Në mbështetje të nenit 100 të Kushtetutës dhe të neneve 13 e 15 të ligjit nr. 10 487, datë 5.12.2011 “Për buxhetin e vitin 2012”, me propozimin e Ministrit të Financave, Këshilli i Ministrave 

VENDOSI:

1. Kompensimin e vlerës së taksës së biznesit të vogël, të përdorur për rimbursimin e vlerës së pajisjeve fiskale e të taksimetrave, për njësitë e qeverisjes vendore, përkatësisht, 9 bashki dhe 12 komuna, sipas lidhjes nr. 1 që i bashkëlidhet këtij vendimi dhe është pjesë përbërëse e tij.
2. Fondi, në vlerën 16 156 122 lekë (gjashtëmbëdhjetë milionë e njëqind e pesëdhjetë e gjashtë mijë e njëqind e njëzet e dy) lekë, përballohet nga Fondi i Kontigjencës, i miratuar në buxhetin e vitit 2012.
3. Ngarkohen Ministria e Financave dhe njësitë e qeverisjes vendore për zbatimin e këtij vendimi.
Ky vendim hyn në fuqi menjëherë.

